Terveydenhuollon ammatinharjoittamista ja ammattihenkilölainsäädäntöä koskeva selvitys

Asettaminen	
	Sosiaali- ja terveysministeriö on asettanut tänään selvityshenkilön tuottamaan selvityksen terveydenhuollon ammatinharjoittamisen sekä ammattihenkilölainsäädännön tarkistamistarpeista sekä tekemään tarvittavat tarkistusehdotukset. Samalla selvitystyölle on asetettu ohjausryhmä.	

Toimikausi	
	20.12.2000 - 31.3.2001  	

Tausta	
	Voimassa oleva terveydenhuollon ammattihenkilöitä koskeva lainsäädäntö on vuodelta 1994 (laki 559/1994 ja asetus 564/1994). Terveydenhuollon ammattien sääntelyn tarkoituksena on potilas-turvallisuuden ja terveyspalvelujen laadun sekä terveydenhuollon ammatinharjoittamisen vastuun ja toimivuuden takaaminen. Tämä edellyttää myös toimivaa valvontajärjestelmää terveyden- ja sairaanhoidossa. Terveydenhuollon laadun ja toimivuuden kannalta on ensiarvoisen tärkeää, että ammattihenkilöllä on ammattitoiminnan edellyttämä koulutus, muu riittävä ammatillinen pätevyys sekä ammattitoiminnan edellyttämät muut valmiudet. 
Terveydenhuollon laadunvarmistus on osaltaan toteutunut pääosin yhdenmukaisen peruskoulutuksen, erikoistumiskoulutuksen sekä täy-dennys- ja jatkokoulutuksen sekä ammatinharjoittamisen valvonnan avulla. Valvontaa varten on terveydenhuollon ammattihenkilöiden kes-kusrekisteri ja valvonta toteutetaan terveydenhuollon oikeusturvakeskuksen ja lääninhallitusten toimesta.
Hallituksen esityksessä eduskunnalle laiksi terveydenhuollon ammattihenkilöistä annetun lain muuttamisesta (HE 133/2000 vp.), sen yleis-perusteluissa todetaan, että terveydenhuollon ammattihenkilöitä koskevan lainsäädännön nimikkeistön tarvetta ja laajuutta sekä koulutuksen sisältöä ja koulutusrakennetta selvitetään jatkotoimenpiteinä nykyistä laajemmasta terveydenhuollon valvonta-, laadunvarmistus- ja toimivuusnäkökulmasta. Perustelujen mukaan tässä yhteydessä tarkastellaan myös terveydenhuollon ammattihenkilöiden erikoispätevyyskysymystä.
Eduskunnan sosiaali- ja terveysvaliokunnan mietinnössä (StVM 27/ 2000 vp- – HE 133/2000 vp) todetaan muun muassa, että tutkintonimikkeeksi on viime vuosina vahvistettu useita sellaisia nimikkeitä, joita ei ole sisällytetty terveyden-huollon ammattihenkilölainsäädäntöön. Tällaisia ovat muun muassa bioanalyytikot, suuhygienistit, optometristit ja apuvälineteknikot. Asia vaatii pikaista selvittämistä. Toinen selvitettävä asia on erikoispätevyyksien myöntäminen ja rekisteröinti myös muiden ammattiryhmien kuin lääkäreiden ja hammaslääkäreiden osalta. Mietinnön mukaan terveydenhuollon ammattihenkilöiden nimikkeistöön sekä erikoispätevyyksien myöntämiseen ja rekisteröintiin liittyvät muutostarpeet selvitetään siten, että selvitystyön pohjalta esitettävät muutosehdotukset voidaan hallituksen esityksenä antaa eduskunnalle viimeistään toukokuussa 2001.

Tavoitteet	
	Selvitystyön tavoitteena on tuottaa hallituksen esityksessä 133/2000 vp ja sosiaali- ja terveysvaliokunnan mietinnössä 27/2000 vp tarkoitettu selvitys.	

Tehtävä	
	Selvityshenkilön tehtävänä on tuottaa sosiaali- ja terveysministeriölle terveydenhuollon ammatinharjoittamista ja ammattihenki-lölainsäädäntöä koskeva selvitys. Hänen tulee selvittää terveydenhuollon ammattihenkilöiden nimikkeistöön sekä erikoispätevyyksien myöntämiseen ja rekisteröintiin liittyvät muutostarpeet sekä tehdä tarvittavat tarkistusehdotukset. Selvitystyössä tulee kiinnittää huomiota alan valvonta-, laadunvarmistus- ja toimivuusnäkökohtiin sekä kansainväliseen kehitykseen.

Selvityshenkilön on kuultava alan asiantuntijoina opetushallituksen, terveydenhuollon palvelujärjestelmän, alan ammattijärjestöjen sekä muiden työn kannalta tarpeellisten tahojen edustajia.

Selvitystyössä tulee ottaa huomioon muun muassa:
- terveydenhuollon ammattihenkilöitä koskeva lainsäädäntö, 
-  sosiaali- ja terveysministeriön terveydenhuollon ammattihenkilöitä koskevan lainsäädännön kansainvälinen vertailu (Selvityksiä 1999:12, STM),
- terveydenhuollon ammatinharjoittamistyöryhmän ehdotukset (Työryhmämuistioita 2000:10, STM) ja
- selvityshenkilö Jussi Huttusen ehdotukset (Työryhmämuistioita 2000:12, STM).

Organisointi	
		Jäsenet:	
		Selvityshenkilö  Kaija Nojonen, hallintoylihoitaja , Pirkanmaan  sairaanhoitopiirin  kuntayhtymä 	
	Ohjausryhmä	
		Puheenjohtaja Jussi Huttunen, ylijohtaja, sosiaali- ja terveysministeriö 	
		Jäsenet:	
		Marja-Liisa Niemi, ylitarkastaja, opetusministeriö 	
		Marja-Liisa Partanen, hallitusneuvos, sosiaali- ja terveysministeriö 	
		Tuomo Tuunainen, apulaisjohtaja, Terveydenhuollon oikeusturvakeskus 	
		Kirsti Riihelä, sosiaalineuvos,, Etelä-Suomen lääninhallitus 	
		Matti Pulkkinen, sairaanhoitopiirin johtaja, Pohjois-Savon sairaanhoitopiiri 	
		Terttu Jääskeläinen, opetusneuvos, opetusministeriö 	
		Jorma Back, yksikön päällikkö, Suomen Kuntaliitto 	
		Margareta Nylund, ylihoitaja, Pietarsaaren seudun kansanterveystyön ky 	
		Sihteeri Marjukka Vallimies-Patomäki, ylitarkastaja, sosiaali- ja terveysministeriö 	
		
	Ohjausryhmä voi kuulla asiantuntijoita.	

Kustannukset ja rahoitus	
	Menot maksetaan sosiaali- ja terveysministeriön momentilta 33.01.21.	

	Peruspalveluministeri	Osmo Soininvaara	

	Hallitusneuvos	Pekka Järvinen	

LIITTEET	
	-	

JAKELU	
	päätöksessä mainitut	

TIEDOKSI	
	Opetusministeriö
Terveydenhuollon oikeusturvakeskus
Etelä-Suomen lääninhallitus
Suomen Kuntaliitto
Pohjois-Savon sairaanhoitopiirin ky
Pietarsaaren seudun kansanterveystyön ky
Kansliapäällikkö Lehto
STM/Sosiaali- ja terveyspalveluosasto
STM/Hankerekisteri
STM/Tiedotus